tomron87/hebrew-wikipedia-sentences-corpus huggingface dataset:
בשל הצורך להגן על תעשיית הרכבת, הממשל הבריטי הטיל מס בשיעור 25 אחוז על כלי רכב מיובאים, ומס של 100 אחוז על בנזין מיובא.
האכיפה על תאונות הדרכים הייתה גבוהה, כאשר שיעורי הקנסות על נהגים היו בין הגדולים בעולם.
אלו מכוניות נוסעים אשר נחשבות כמכוננות בעולם הרכב
פורד מודל T: יוצרה בשנים 1908–1927, ממנה יוצרו כ-14 מיליון מכוניות.
המכונית הראשונה שיוצרה בייצור המוני, והיא המכונית הראשונה אשר הייתה בהישג של מעמד הביניים, וזאת לאור המעבר של פורד לפס ייצור, במקום עבודת יד בודדת.
פולקסווגן חיפושית: יוצרה בשנים 1938–2003, ממנה יוצרו כ-21 מיליון מכוניות.
המכונית הראשונה באירופה אשר יוצרה בייצור המוני.
טויוטה קורולה: מיוצרת החל מ-1969: המכונית הנמכרת ביותר בכל הזמנים עם יותר מ-50 מיליון יחידות שיוצרו ב-12 דורות שונים.
מסמלת את מעמדה של תעשיית הרכב היפנית החל מאמצע שנות ה-70 של המאה ה-20 המייצרת כלי רכב פשוטים בעמידות גבוהה.
טויוטה פריוס: מיוצרת החל מ-1997. היא המכונית ההיברידית הראשונה שיוצרה בייצור המוני.
בעשור הראשון והשני של המאה ה-21 נחשבה לסמל למכונית ידידותית לסביבה בעלת צריכת דלק נמוכה.
טסלה מודל 3: מיוצרת החל מ-2017: המכונית החשמלית הראשונה אשר יוצרה בייצור המוני.
מכונית זו סימנה את המעבר של תעשיית הרכב, למכוניות חשמליות, בעלי טווח של מאות קילומטרים.
"מכונית השנה באירופה" (מוענק משנת 1964) – פרס שניתן מדי לרכב על ידי מגוון מגזיני רכב מכל רחבי אירופה.
"מכונית השנה בעולם" (מוענק משנת 2005) – פרס שניתן מדי שנה לרכב הנבחר על ידי חבר שופטים המורכב מ-48 עיתונאי רכב המגיעים מ-22 מדינות ברחבי העולם.
"מכונית השנה בצפון אמריקה (מוענק משנת 1989) – פרס שניתן על ידי מגזינים מרחבי אמריקה הצפונית לרכב.
החברות הגדלות בתעשיית המכוניות נכון ל-2009 (לפי מספר המכוניות המיוצרות) הן ג'נרל מוטורס, טויוטה ופורד.
טויוטה צפויה להגיע למקום הראשון ב-2009. החברה בעלת הרווחים הגבוהים ביותר למכונית היא פורשה, עקב תג מחיר גבוה והצלחתו הרבה של רכב הכביש – שטח פורשה קיאן, ממנו נמכרו למעלה מ-40 אלף יחידות.
תעשיית הרכב בישראל לא זכתה להצלחה רבה.
חברת "אוטוקרס", ייצרה במהלך שנות ה-60 וה-70 של המאה ה-20 מכוניות מדגמים שונים בישראל תחת השמות "סוסיתא" "כרמל" "סברה".
כיום מורכבים בישראל אוטובוסים במפעלי מרכבים והארגז; רכבי שטח מיוצרים (למעט מנוע תוצרת חוץ) במפעל תעשיות רכב נצרת עילית, שהדגם המפורסם שלהם הוא הג'יפ "סופה".
בנוסף לשימושים הפרטיים והעסקיים של המכונית קיים גם ענף ספורט שלם השייך לכלי רכב זה.
מרוצי מכוניות התחילו להתקיים זמן קצר מאוד לאחר המצאת המכונית.
כך שמרוץ המכוניות הראשון בעולם נערך בפריז בשנת 1894 על ידי המגזין "לה פטי ג'ורנל" כמבחן אמינות למכוניות התקופה.
לקראת שנות ה-30 של המאה ה-20 החלו להופיע מכוניות על שנועדו להצטיין במרוצים.
הן צוידו במנועי 8 עד 16 צילינדרים בעלי מאות כוח סוס והוגבלו למשקל של עד 750 קילוגרם לפי תקנות שונות (המכונות פורמולה).
מכוניות אלו יוצרו בידי יצרנים גרמניים כדוגמת אוטו יוניון ומרצדס בנץ וצרפתים כדוגמת בוגאטי, דליי ודלהיי.
במחצית השנייה של העשור הגיעו היצרנים הגרמנים לשליטה מוחלטת במרוצי הפרס הגדול, כנראה בעידוד השלטון הנאצי.
בעשור הראשון של המאה ה-21 ישנו עניין ציבורי רב בענף מרוצי המכוניות.
מדי שנה נערכים מאות מרוצי מכוניות ברחבי העולם, בהם הפורמולה 1, הראלי, אליפות העולם למכוניות באינדורו, נאסקאר, אינדי 500, ועוד רבים אחרים.
ההבדלים הבולטים בין מכוניות מרוץ למכוניות רגילות הם: המנוע הרבה יותר חזק, הצמיגים יותר רחבים וחזקים, המכונית פחות מתמקדת בנוחות ויותר במהירות (בהשוואה למכוניות רגילות) והאווירודינמיקה.
על מכוניות מרוץ לרוב נמצאת כנף אחורית שמטרתה לגרום לאוויר לפגוע בה – האוויר ניתז למעלה – ובהתאם לחוק השלישי של ניוטון, דוחף את הגלגלים האחוריים לכביש – דבר שיוצר יותר אחיזה בפניות, שכן יותר מדי לחיצה על הגז ביציאה מפניות יכולה לגרום בקלות להסתחררות.
מכונית חשמלית היא מכונית המונעת על ידי מנוע חשמלי אחד או יותר, תוך שימוש באנרגיה המאוחסנת בסוללות נטענות.
מכוניות חשמליות יכולות להטען בתחנות טעינה ציבוריות או בעמדות טעינה ביתיות.
יצור מכוניות חשמליות בייצור המוני החל משנות העשרים של המאה ה-21, כאשר השאיפה היא להיגמל באופן מוחלט לבסוף ממכוניות הממונעות על ידי דלק ולעבור למכוניות חשמליות.
בנוסף לקטגוריות הרכבים המחולקות זו מזו בדרך כלל על פי מבנה ואופי השימוש, מקובל להגדיר מכוניות מסוימות (או מותגים מסוימים) כ"מכוניות יוקרה".
אלו מכוניות שאינן שונות מהותית מאחרות אולם הן בדרך כלל בעלות עיצוב יוצא דופן, גדולות יותר, מאובזרות ונוחות יותר ובעיקר יקרות יותר.
ישנן מכוניות אשר מטרתן היא למתוח את גבולות היכולת ההנדסית ולהשיג ביצועי שיא, בעיקר בתאוצה (בפרט: האצה מ-0 ל-100 קמ"ש בכמה שפחות זמן), מהירות בישורת ומהירות במסלול סגור (הקפה מהירה).
מכוניות אלו נמצאות בקטגוריה של מכונית-על.
מחירן יכול להגיע למיליוני דולרים ומספר היחידות המיוצרות מוגבל.
יצרני מכוניות בונים מכוניות-על בעיקר למטרות שיווק, יחסי ציבור, פרסום ותדמית.
השפעת מכוניות על החברה והכלכלה
במדעי המחשב, מכונה וירטואלית היא תוכנה היוצרת סביבה הנחוצה להפעלתה של תוכנה אחרת, מבלי שיהיה צורך במימוש פיזי של סביבה זו.
מכונה וירטואלית משחררת את התוכנה המתבססת עליה מתלות בחומרה מסוימת, משום שכל חומרה שעליה תמומש המכונה הווירטואלית תאפשר את הפעלת התוכנה.
מכונה וירטואלית למערכות הפעלה מכונה גם "מחשב וירטואלי".
מכונה וירטואלית מאפשרת להריץ כמה מערכות הפעלה שונות על מחשב אחד, ואף בו זמנית.
כך לדוגמה ניתן להריץ מערכת הפעלה לינוקס על מערכת הפעלה חלונות ולהפך.
מכונה וירטואלית למערכת הפעלה במחשב אישי מקלה את השימוש הסימולטני בתוכנות וחומרות התואמות מערכות הפעלה שונות.
מכונה כזו מתפקדת כחלון המדמה מחשב אישי עם מערכת הפעלה השונה מזו של שאר המחשב.
האלטרנטיבות למכונה הווירטואלית הן התקנה של מספר מערכות ההפעלה על המחשב הפיזי ואתחול המחשב בכל פעם שרוצים לשנות סביבת עבודה (מסורבל מאוד), החלפה של חלק מהחומרות והתוכנות כך שכל היישומים יתאימו לאותה מערכת הפעלה (יקר ולפעמים בלתי אפשרי) או קניית מחשב נוסף (יקר).
מכונה וירטואלית למערכת הפעלה חוסכת זמן וכסף, גם כאשר משתמשים בה בניסוי וטעייה לצורך לימוד או חקר תחזוקת מחשבים.
כאשר מכונה וירטואלית כזו מתקלקלת בשל ניסוי לא מוצלח, ניתן על נקלה למחוק אותה ולהגדיר מכונה וירטואלית חדשה במקומה, מכיוון שהמכונה הווירטואלית מסתכמת למעשה בקובץ או מספר קובצי מחשב, תמיד ניתן לגבות קבצים אלו ולשכתב מחדש את המכונה הווירטואלית, זאת במקום לתקן או להחליף מחשב.
שימוש נפוץ נוסף במכונה וירטואלית, הוא לבחינה של בתי תוכנה לתוכנה חדשה שהם מפיצים בסביבה נקייה, כדי לדמות תנאים שעלולים לשרור במחשבי לקוחות.
כמו כן משתמש יכול לבחון תוכנה חדשה כאשר יש חשש לסיכון, אם בשל באגים או קוד זדוני שעלול לפגוע במחשב, בשל כך שהמכונה הווירטואלית רצה בסביבה "מנותקת" ממערכת ההפעלה הראשית.
חברת IBM הייתה ראשונה (בשנת 1972) שיישמה את רעיון המכונה הווירטואלית במחשבים מרכזיים מסדרת 370; היא פיתחה את מערכת ההפעלה VM, שעברה מאז הרבה מהדורות ונמצאת עד היום בשימוש בגרסה הקרויה z/VM.
מערכת הפעלה זו מסוגלת להריץ תחתיה אלפי עותקים של מערכות הפעלה אחרות: MVS, VSE, LINUX, ואף את מערכת ההפעלה VM בעצמה.
כל מערכות ההפעלה האורחות מקבלות שירותים ממערכת ההפעלה VM, ומתנהגות כאילו מיושמות במחשב אמיתי.
מערכת כזו חוסכת קנייה ותחזוקה של מחשבים רבים; היא מאפשרת למחשב אחד לפתוח מסופים רבים שמתפקדים כמחשבים בעלי מערכות הפעלה מגוונות או להפעיל תוכניות שירות שונות בסביבות שונות בו זמנית.
יתרון נוסף במכונה וירטואלית המצויה בשרת היא רציפות עבודת השרת למרות תיקונים והחלפות של החומרה.
בזמן ששרת וירטואלי עובד על מחשב שיש לתחזק את החומרה שלו, נותנים לשרת הווירטואלי פקודה לעבור, בעזרת סיב אופטי, אל מחשב אחר.
המעבר נעשה בלא הפסקה של מתן השירות ובסופו החומרה הישנה פנויה לעבודות תחזוקה.
רשת מקומית וירטואלית, המכונה גם ענן, עוצבה כדי לתת מענה לקושי הרב בניהול רשתות מחשבים מקומיות בגודל בינוני.
רשתות אלה שייכות למשרדים בגודל בינוני שאינם יכולים להרשות לעצמם הוספה של מנהל רשת לצוות המשרד (בניגוד למשרדים גדולים) ואינם מחזיקים רשת פשוטה לתפעול ולאבטחת מידע (בניגוד למשרדים קטנים ובתים פרטיים).
מה שהופך רשת כזו לקשה לתפעול הוא הצורך בשרת מקומי ובבקרה על פעולתם של משתמשים רבים, יחסית, ששגיאה שלהם יכולה לסכן את כלל מחשבי הרשת.
שימוש ברשתות מקומיות וירטואליות מאפשר קודם כל ריכוזיות ושכירת מנהל רשת אחד עבור רשתות רבות.
שרתים מקומיים וירטואליים רבים מצויים בשרת אחד גדול, המצוי בחוות שרתים.
כך שלמעשה, אין שרת מקומי במשרד והרשת המשרדית המקומית פרושה באופן המאפשר פרטיות ואבטחת מידע, דרך רשת האינטרנט.
היתרון השני של הרשתות המקומיות הווירטואליות על פני הרשתות המקומיות הגשמיות הוא אי תלות במיקום גאוגרפי.
עובד שטס עם המחשב הנייד שלו לתקופת עבודה בחוץ לארץ, עדיין יכול להתחבר, כל בוקר, אל הרשת המקומית של המשרד.
על מנת להריץ תוכנה על מחשב, יש לתרגם אותה משפת התכנות שבה נכתבה, לשפה אותה המחשב מסוגל להבין - שפת מכונה.
בדרך כלל שפות המכונה מכילות מספר קטן של פקודות, וכל פקודה בהן מיוצגת על ידי רצף של אפסים ואחדות בלבד, מה שהופך כתיבת תוכניות בצורה ישירה בשפת מכונה למלאכה טכנית ומייגעת.
על כן, רוב התוכנות נכתבות בשפות מתוחכמות יותר ונוחות יותר לשימוש אנושי, ולאחר מכן מתורגמות לשפת מכונה בידי תוכנה מיוחדת הנקראת מהדר.
התהליך בו לוקח המהדר תוכנית הכתובה בשפת תכנות כלשהי ובונה ממנה תוכנה בשפת מכונה הניתנת להרצה על המחשב נקרא הידור (קומפילציה).
מכיוון שלמחשבים שונים יש שפות מכונה שונות, תוכנה שהודרה בידי מהדר כך שתפעל על מחשב אחד אינה שמישה במחשב אחר, בעל שפת מכונה שונה.
זוהי בעיה של תאימות, ושימוש במכונות וירטואליות הוא פתרון אפשרי לבעיה זו.
הדרך שבה מתגברות מכונות וירטואליות על בעיית תאימות היא על ידי כך שהתוכנית מהודרת לשפת ביניים, במקום לשפת מכונה.
בזמן ריצה, המכונה הווירטואלית נכנסת לפעולה, ומתרגמת את שפת הביניים לשפת מכונה, בהתאם למחשב ולמערכת ההפעלה המותקנת עליו.
כלומר, אם מתכנת כתב תוכנית ב-Java, בעת ההידור התוכנית תתורגם לשפת ביניים, שאותה מסוגלת המכונה הווירטואלית של Java להבין בלי תלות במחשב ובמערכת ההפעלה עליה היא מותקנת.
בעת הרצת התוכנה, המכונה הווירטואלית תתרגם את התוכנית לשפה שהמחשב עליו היא רצה מבין.
לפיכך ניתן להעביר תוכניות מהודרות בין מחשבים שונים ולקבל אותה תוצאה בסיום ההרצה.
המכונה הווירטואלית תבטיח שהתוכנית תתבצע כראוי על כל אחד משני המחשבים.
מכונה וירטואלית, לפיכך, היא תוכנית מחשב, המקבלת כקלט הוראות הכתובות בשפת ביניים, מתרגמת אותן לשפת מכונה ומריצה אותן.
להבדיל ממהדר, אשר מתרגם את התוכנית כולה בטרם ניתן יהיה להריץ אותה, המכונה הווירטואלית מבצעת את התרגום תוך כדי ההרצה עצמה, בדומה למפרש.
חשוב להדגיש כי המכונה הווירטואלית לא מתרגמת שפה עילית לשפת ביניים.
שלב זה מבוצע על ידי המהדר בשלב הידור התוכנית.
Java היא דוגמה בולטת לשפת תכנות המתבססת על מכונה וירטואלית.
תוכנית מחשב שנכתבה בשפת Java מהודרת לא לשפת מכונה, שנועדה מטבעה לחומרה מסוימת, אלא ל-bytecode המתבצע על-גבי מכונה וירטואלית - (Java Virtual Machine (JVM.
זו התכונה המאפשרת לתוכנית Java לרוץ על כל מערכת הפעלה בעלת JVM, מטלפונים סלולרים ועד למחשבי על.
כך לדוגמה, יישומון Java המשולב בדף HTML יכול להתבצע במערכות ההפעלה Windows, OS X, לינוקס ואחרות, ללא כל צורך בהתאמה לאחת ממערכות ההפעלה, משום שבכל אחת ממערכות ההפעלה רץ היישומון על המכונה הווירטואלית JVM.
של מיקרוסופט מכילה אף היא רכיב החוצץ בין התוכנית המתבצעת לבין מערכת ההפעלה, המכונה Common Language Runtime (בקיצור CLR), ושפתו נקראת Common Intermediate Language (בקיצור CIL, "שפת ביניים משותפת").
רכיב זה מאפשר לפתח בשפות שונות, כל עוד השפה מהודרת לקובץ היכול לרוץ על ה־CLR.
ניידות היא אחת מהבעיות הקשות עימן מתמודד עולם המחשוב כיום.
מדי שנה מוציאים סכומים ניכרים על מנת להתמודד עימה.
מכונה וירטואלית, מבחינה זו, פותרת בעיה זו.
גם אם יומצא מחשב חדש אין צורך להדר את התוכנית מחדש.
יש לכתוב מכונה וירטואלית עבור אותו מחשב, ומרגע זה הוא יוכל להריץ את כל התוכניות שהודרו למכונה וירטואלית מסוג זה.
עם זאת, תוכניות המורצות על ידי מכונה וירטואלית איטיות יותר, וזאת בשל הצורך לתרגם את התוכנית לשפת מכונה בכל הרצה.
על אף התקדמות רבה בשנים האחרונות, תוכניות שאמורות לפעול בזמן אמת עדיין מתורגמות לשפת מחשב על מנת לשפר את ביצועיהן.
אמנם ברבות מהשפות המבוססות על מכונה וירטואלית ניתן להדר את התוכנית ישירות לשפת מכונה (ולא לשפת ביניים), אך בכך אובדת תכונת הניידות של השפה, החשובה מאוד.
על אף האמור, הקצאת זיכרון, לדוגמה, מתבצעת מהר יותר באמצעות מכונה וירטואלית.
בנוסף, מאחר שרוב התוכניות והספריות הקיימות היום מתורגמות כבר לשפת מחשב, שילובן בשפה המבוססת על מכונה וירטואלית חיונית, אך אינה דבר פשוט כלל ועיקר וקיימים מנגנונים מסובכים על מנת להתמודד עם בעיה זו.
מכונית אוטונומית או מכונית רובוטית היא מכונית המנווטת ומתגברת על מכשולים ללא התערבות פעילה של נהג אנושי ובלא צורך בתכנון מיוחד של הכביש וסביבתו.
נכון ל-2022 כלי רכב אוטונומיים נמצאים בשלבי תכנון, פיתוח וניסוי.
נכון לשנת 2022, כלי רכב הפועלים ברמה אוטונומית 3 ומעלה (כלומר ללא הגבלת אזור, ראה בהמשך רמות אוטונומיה) הם עדיין בגדר חלק שולי מהשוק.
במרץ 2021 חברת הונדה החלה לשווק את דגם הלג'נד עם מערכת ברמה אוטונומית 3 ביפן בלבד.
בדצמבר 2021, מרצדס-בנץ הפכה ליצרנית השנייה שקיבלה אישור חוקי לרמה אוטונומית 3 העומדת בדרישות החוק.
ביולי 2021, הפעילה טויוטה שירות פוטנציאלי ברמה אוטונומית 4 סביב הכפר האולימפי בטוקיו בלבד.
חברת נורו הורשתה להתחיל בפעילות משלוחים מסחריים אוטונומיים מלאים (רמה אוטונומית 5) בקליפורניה ב-2021.
בשנת 2020, הפכה ויימו לספק השירות הראשון שהציע נסיעות ללא נהג לקהל הרחב (רמה אוטונומית 4) אך בחלק מוגדר, מבוקר וממופה היטב בפיניקס, אריזונה.
אף על פי שאין נהג במכונית של ויימו, יש משגיחים בחדר בקרה מרוחק לכל כלי הרכב.
בשנים 2020–2021, הושקו בסין 2 ניסויים נגישים לציבור של רובוטקסי.
האחד במחוז פינגשאן של שנג'ן על ידי החברה הסינית AutoX והשני ב-Shougang Park בבייג'ינג על ידי תאגיד Baidu, באזור אולימפיאדת החורף 2022 בעיר.
בתחילת מרץ 2022, התקבל בישראל חוק המאפשר לבצע ניסויים עם כלי רכב עצמאיים, בדרכים ציבוריות, ללא נהג ביטחון – כולל לצורכי הסעת נוסעים תמורת תשלום, ובאפריל פורסם מכרז של רשות החדשנות להענקת רישיון לשילוב של כלי רכב אוטונומית בתחבורה הציבורית.
לטענת מפתחיהן, מכוניות אוטונומיות צפויות להיות בטיחותית יותר מנהיגה אנושית ולשחרר את בני האדם מעול הנהיגה ומבזבוז הזמן הכרוך בה.
המכונית מצוידת בחיישנים שונים, כגון:
כל אלו מעניקים למכונית יכולת לחוש את הסביבה.
תהליך זה נקרא Perception (תפיסה) והוא בדרך כלל במתבצע בהסתמך על רשות נוירונים מאלכותיות.
המכונית, נדרשת גם לנהל "תחזיות" (פרדיקציות), בנוגע להתנהגות הצפויה של כל אחת מהישויות האלה והאינטראקציות ההדדיות ביניהן.
נדרש גם לתת מענה להסתרות של כלי רכב חונים וכיוצא באלו.
כלל המידע אמור לאפשר למכונית האוטונומית לתכנן את המסלול בזמן אמת ולאפשר לה לנסוע בבטחה.
חלק מהעוסקים בנושא, מעריכים שהרכב האוטונומי צפוי להביא למהפכה, שבשונה ממהפכות טכנולוגיות קודמות, נחשבת למהפכה טכנולוגית ידועה מראש, מפני שהיצרנים מענף הרכב ומתחומים טכנולוגיים נוספים הצהירו על פיתוח של רכב אוטונומי.
התעשיות השונות וכן ארגונים ממשלתיים וציבוריים נערכים לקראת המשמעויות של מהפכה טכנולוגית זו.
מהפכת הרכב האוטונומי נחשבת לחלק ממהפכה רחבה יותר הצפויה, והיא מהפכת ה-ACES, ראשי תיבות שמתייחסות לארבע מהפכות טכנולוגיות שחוברות ביחד לרכב שהוא אוטונומי (Autonomous), מקושר (Connected), חשמלי (Electric) ושיתופי (Shared).
מדובר בארבע מהפכות טכנולוגיות שמתפתחות בנפרד, אך שילוב ארבעת הגורמים הללו יאפשר, אולי, להאיץ את פיתוחו של רכב אוטונומי באופן שכבר בשנים הקרובות נראה כלי רכב כאלו על הכביש.
רוב העוסקים בתחום, נכון לינואר 2020, מעריכים שהיכולת של כלי רכב אוטונומיים לנסוע ברחובות הערים, ללא מגבלות, עדיין רחוקה.
על פי הערכות אלו, כלי רכב כאלה ייכנסו תחילה "רק" בהפעלה של תאגידים מורשים, למשימות מסוימות ותחת מתאר הפעלה מוגבל, באזורים גאוגרפיים מסוימים, במזג אוויר מתאים וכדומה.
הערכה זו נובעת מהקושי להוכיח שלמכוניות האוטונומיות אומנם יש יכולת לנסוע בצורה כזו שתביא לשיעור תאונות יותר נמוך בהשוואה למכוניות עם נהג אנושי.
למעשה, חישוב מדוקדק של מה נדרש כדי להוכיח קריטריון בטיחותי טוב משל רכב מאויש, מראה שיידרשו עשרות שנים ומעלה, כדי להוכיח יכולת שכזו.
הקושי מועצם משתי סיבות נוספות.
ראשית, ההסתמכות על אלגוריתמיקה של בינה מלאכותית גורמת לכך שיש קושי תאורטי מהותי להוכיח קריטריון בטיחות שניתן לאמת אותו על ידי הרגולטורים וזאת מכיוון שאלגוריתמי בינה מלאכותית אינם דטרמיניסטיים.
שנית, בנהיגה יש אוסף גדול מאוד של "תרחישים תפעוליים" ולא ברור עדיין אם ואיך אפשר להראות שהרכב יוכל לעמוד במגוון התרחישים הצפוי לו, במשך תקופת היותו על הכביש.
ישנן תחזיות רבות ומאוד נבדלות זו מזו, לגבי קצב חדירת הטכנולוגיה לשוק.
מכיוון שיש בעולם, נכון ל-2022, כמיליארד וחצי מכוניות, מדובר בשוק של יותר מעשרה טריליון דולר ובהתאם, גופי ענק מתעסקים בנושא.
לפי אחת התחזיות, של Victoria Transport Policy Institute ממאי 2022 – ייקח כשלושים שנים להגיע ל-30% משוק הרכב העולמי.
ארגון הרכב הבינלאומי, SAE International הגדיר שש רמות שונות של נהיגה אוטונומית של כלי הרכב, והגדרות אלו מקובלות בתעשייה:
רמה 0: ללא אוטומציה בנהיגה.
ברמה זו הנהג מחויב בכל פעולות הנהיגה.
רמה זו הייתה האפשרות היחידה ברוב הגדול של מכוניות המאה ה-20.
ברמה זו קיימת ברכב מערכת סיוע נקודתי לנהג, כמו התראה בעת סטייה מהנתיב.
כלי רכב ברמה זו יצאו לשוק החל מסביבות שנת 2010.
מכונית שבה פעילות שתי מערכות בטיחות ואוטונומיה או יותר, אשר למשל, מסוגלות לטפל בו זמנית הן בהיגוי הרכב והן בבלימה.
ברמה זו עדיין חייב הנהג לבחון את תנאי הכביש ולהגיב בהתאם.
כלי רכב ברמה זו יצאו לשוק החל מסביבות שנת 2016.
ברמה זו המערכות של המכונית יהיו בשלות מספיק כדי "לתפוס פיקוד" על הנהיגה בתנאים מסוימים, בהם הנהג לא יידרש אפילו לפקח על תנאי הדרך, אך יידרש להיות זמין לנהיגה במקרי חירום, בהתראה של מספר שניות.
המערכת שומרת על מרכז נתיב הנסיעה ומרחק בטוח מהרכב שלפנים, המערכת מאפשרת מעבר נתיב אוטונומי בהפעלת האיתות או עקיפה של רכב איטי.
נהיגה אוטונומית מלאה בפקקי תנועה ללא החזקת ההגה והמשך נסיעה ללא צורך בפעולה של הנהג.
כחלק מיכולות המערכת, אם הנהג לא מגיב להתראות של המערכת ללקיחת השליטה על הרכב בחזרה, המערכת תיכנס למצב חירום ותביא את הרכב לעצירה מלאה בנתיב הימני ביותר או בשולי הכביש אם ישנם והיא תעשה זאת תוך התראה של שאר משתמשי הכביש באמצעות הפעלות איתות מצוקה וצפירה.
רמה 4: אוטומציה ברמה גבוהה.
רמה זו דומה למדי לרמה 3, ותוכל לבצע נהיגה אוטונומית מלאה בתנאים מסוימים, למשל, במסלולים מוגדרים מראש.
בחוק הישראלי, אוסף התנאים שבהם תהיה מותרת הנהיגה נקרא "מרחב ההפעלה" והוא כולל התנאים הסביבתיים והפיזיים שבהם מערכת נהיגה עצמאית יכולה לפעול, ובכלל זה תנאים הנוגעים למרחב גאוגרפי, היקף התנועה, זמן, מזג האוויר וסוג הדרך לעומת רמה 3, ברמה 4 אין צורך בנהג זמין למצבי חירום.
ביולי 2019 הודיעו החברות דיימלר ובוש שיחלו בבניית מתחם חניה אשר יותאם למכוניות ברמה 4, ובו יוכלו מכוניות אלו לנסוע ללא נהג באופן בטוח.
ברמה זו הרכב מסוגל להחליף את הנהג בכל תנאי דרך, וכלל אינו זקוק לנהג.
נכון ליוני 2021, יש מספר קטן של מכוניות (ככל הנראה, כעשר) שהורשו לנסוע, ללא נהג ביטחון, בתוך עיר.
גם מכוניות אלו מוגבלות רק לאזור מוגדר היטב, אזור שמופה ברזולוציה גבוהה מראש.
המכוניות מוגבלות למזג אוויר טוב והן משרתות קבוצה קטנה ונבחרת מראש של "מועדון נוסעים".
ככל הידוע, החברה היחידה שהורשתה לנסוע כך היא חברת ויימו של גוגל, ורישיון זה תקף למספר קטן של מכוניות באזור מוגדר היטב בסביבות פיניקס, אריזונה.
נכון למאי 2022, חברת ווימו מחזיקה בהיתר לנסיעה, ללא נהג ביטחון, בפיניקס, אריזונה.
גם ווימו וגם חברת קרוז של ג'נרל מוטורס מחזיקות בהיתר נסיעה ללא נהג ביטחון בסן פרנסיסקו.
חברת Baidu קיבלה היתר, בסוף אפריל 2022 לנסוע בעיר בייג'ינג, בסין.
פיתוח של "רכיבים אוטונומיים" במכוניות נהוגות בידי אדם – מערכות עזר מתקדמות, לנהיגה
יצרניות כלי רכב משלבות במכוניות מאוישות יותר ויותר תפקודים של טייס אוטומטי, בבחינת "מערכות עזר לנהג" למשל:
בקרת שיוט אדפטיבית (ACC) – מערכת לשמירת מהירות רצויה, אבל, מערכת כזו שיודעת להתחשב ברכבים שלפני הנהג, כך ששילוב המערכת מחייב יכולת בלימה והאצה, באופן ששומר על מרווחי הבטיחות, באופן כזה שהרגולטורים מאשרים, יתירות מספקת, מידגם רחב לגבי התרעות שווא והתנסות של נהגים אנושיים וכדומה.
מערכת למניעת נעילת גלגלים (ABS).
שילוב מערכות כאלה מחייב חיישנים מתאימים ויכולת היגוי באמצעות בקרה אוטומטית של הרכב.
מערכות אלה מחייבות רגולציה שיודעת לתמוך את סוגיות המימשק אדם-מכונה בנוגע לשאלות העוסקות בסוגיה של האם להגביל את השימוש במערכת רק למצב בו הנהג האנושי יושב ברכב, או, להתיר את הפעלת המערכת גם ממרחק של מטרים בודדים וכדומה.
מערכת לניטור "שטחים מתים" בשדה הראייה (BSM).
ברכבים עם יכולת ברמה 3 (לפי SAE), נדרשת השגחה של הנהג האנושי "מדי פעם".
אחת הסכנות הגדולות במצב זה היא שהנהג יתרכז במשחק או בקריאת ספר וכדומה ו"כשהרכב יצטרך את עזרתו של הנהג האנושי" – הוא לא יהיה זמין להגיב מהר מספיק.
הסוגיה רלוונטית מאוד למצב שבו הנהג עייף ו"מנקר" תוך כדי נסיעה.
מערכות לניטור הנהג צפויות להיכנס כרגולציה מחייבת באיחוד האירופאי.
מערכת להחלפת נתיבים / עקיפה.
מערכות אלו כוללות יכולת היגוי של הרכב ובהתאם, הן מאפשרות לצבור ניסיון בכל הקשור ל"עקיפות אוטומטיות" וכדומה.
מערכות המאפשרות לצבור ניסיון בכל הקשור למגבלת המהירות המקומית, ציות לשלטי עצור וכדומה.
רכבת כבישים – אמצעים שנועדו לאפשר שרשרת של כלי רכב הנוסעים זה אחרי זה באופן אוטומטי, ורק הרכב הראשון בשרשרת נהוג על ידי נהג אנושי.
מכונית מקושרת – שיפור תפקוד מערך התנועה על ידי שימוש במידע שהמכונית מקבלת מהאינטרנט או מתשתיות התחבורה, ובכלל זה ניווט על בסיס שיתוף מידע בין משתמשי הדרך (כגון waze) וביג דאטה לאיסוף נתוני תנועה, קישור לנתוני עומסים בזמן אמת, לבקרת הרמזורים, ולמערכות המנהלות שטחי חניה.
מערכות בקרת שיוט אוטונומיות המווסתות את מהירות הנסיעה בהתאם לנתיב, כולל יכולת שמירת מרחק מהרכב שמלפנים, התחשבות בתנאי הכביש וכן פונקציות של חנייה אוטומטית ומערכות התרעה ממגוון סוגים.
בלימה אוטומטית – מערכת המאיטה ואף עוצרת את הרכב כאשר הרכב מתקרב לחפצים אחרים באופן מסוכן.
לאור פיתוח המכוניות האוטונומיות, ישנו מחקר שבחן והציע להוסיף צבע נוסף לרמזור, לבן, המיועד להודיע לנהגים אנושיים כי הרכבים האוטונומיים מקבלים שליטה מלאה בצומת אליה הם הולכים להגיע.
הרעיון מסתמך על כך שככל שיהיו יותר כלי רכב אוטונומיים, ובצירוף העובדה שיהיה תקן תקשורת בניהם, כך הם יוכלו לתאם את הנסיעה הנכונה בניהם בהגיעם לצומת.
המחקר הראה על ידי סימולציה, שככל שיש יותר כלי רכב אוטונומיים מתקרבים לצומת, כך יש פחות גודש תנועתי בסביבת הצומת.
לפי מקורות שונים, בשנת הייצור 2022 צפויים למעלה מ-250 דגמי כלי רכב שבהם משולבות מערכות עזר מתקדמות לנהיגה (ADAS).
בשנת 2025, למעלה מ 50% מהרכבים הנמכרים בעולם (למעלה מ 2500 סוגי רכב, דגמי רכב) - כוללים מערכות ADAS הכוללות בקרה הן בציר האורך/ האצה/ מהירות והן בציר שמירת נתיב הנסיעה.
למעלה מ 90% מהרכבים כוללים מערכות ספציפיות כמו מנגנוני בלימת חירום.
למעשה - תוך כעשור - המכוניות הפכו מאמצעי לשינוע - תנועה ממקום אחד למקום שני, בבקרה אנושית מלאה ותחת האחריות המלאה של הנהג, לפלטפורמות המצוידות ב"מערכות עזר מתקדמות לנהיגה".
ע"פ הערכות רבות - במהלך 2025 - 2027 - גם הנהיגה העצמאית "תפרוץ קדימה" (רמת אוטומציה SAE Level 3-4 המאפשרת נהיגה עצמאית (רמה 3) ואפילו נהיגה ללא נהג ביטחון (רמה 4), כלומר, מצב טכנולוגי - רגולטורי שפוטר את הנהג מאחריות לנהיגה ולתוצאותיה, בתנאים מסוימים.
בשנת 2015, חברות וולוו וניסאן מוטורס הודיעו כי בשנת 2020 יימכרו הדגמים הראשונים של מכוניות אוטונומיות בפיתוחן.
בנובמבר 2018 קיבלה חברת ויימו אישור ממשרד הרישוי של קליפורניה להפעלת כלי רכב ללא נהג, אשר יותרו להסעת עובדי החברה בלבד, ובתנאי שנהג בעל רישיון נהיגה נמצא מאחורי ההגה לצורכי חירום.
למרות ההצהרות והתקדמות הפיתוח, נכון לשנת 2018 סבורים מומחים שונים שמכוניות בעלות אוטונומיה מלאה (רמה 5) עדיין רחוקות מהיכולות הטכנולוגיות הנוכחיות, ומעריכים שלא יגיעו לשיווק לציבור בשנים הקרובות.
בדיקה שביצע ה-יורו NCAP לכלי הרכב האוטונומיים של החברות המובילות לאוקטובר 2018, מצאה את הצהרות היצרניות כאופטימיות באופן לא אמין, וביקרה את היצרניות על כך שהן מטעות את הציבור בהצגת יכולות הרכב האמיתיות.
על פי Euro NCAP, הקשיים שעליהם החברות עדיין רחוקות מלהתגבר עוסקים בבלימה אוטומטית במהירויות משתנות, והתמודדות עם "חיתוך" על ידי נהגים בכביש.
מומחים שונים סבורים שמכוניות אוטונומיות מלאות הן עדיין חזון רחוק בגלל סיבות טכניות משלימות כמו היעדר תשתית מתאימה או התאמה של רגולציה, ומעריכים שהמהפכה האוטונומית תושלם רק כאשר תתבצע באופן רוחבי, לא רק בפן הטכנולוגי, אלא באפיקים נוספים במקביל.
בנובמבר 2018 מנכ"ל ויימו התבטא בנושא וציין את מזג האוויר כאחד האתגרים הגדולים ביותר של המכוניות האוטונומיות, ואמר שהוא לא רואה באופק מכונית אוטונומית לחלוטין שתוכל לתפקד ללא התערבות נהג בכל מזג אוויר.
משנת 2010 ואילך חברת גוגל ערכה ניסויים שונים בהסבת מכוניות רגילות לנסיעה אוטונומית (לימים – לפרויקט הוענק השם "ויימו").
המכוניות של גוגל ניווטו בהצלחה ללא נהג, בתנאי שטח מגוונים, בכבישים סואנים וברחובות צרים.
ב-2014 הציגה גוגל מכונית מתוצרתה (לא מכונית שעברה התאמה), שנעה במהירות של עד 40 קמ"ש ופעלה כרכב חשמלי.
החברה יצרה צי של כלי רכב דו-מושביים נטולי מערכת בקרה אנושית, מתוך מחשבה שהנוסעים לא יהיו קשובים לתנאי הדרך ולהתרחשויות השונות, ולא יגיבו בצורה מועילה בניסיונם ליטול את השליטה מהמכונית האוטונומית.
הנוסע מזמין את המכונית לנסיעה באמצעות טלפון חכם, וגם קובע באמצעותו את יעד הנסיעה.
חזית המכונית עשויה חומר דמוי ספוג, למקרה של היתקלות חזיתית.
משרד התחבורה של קליפורניה מחייב לשלב הגה ודוושות גם במכוניות אוטונומיות, ומבחינה זו הרכב הניסיוני של גוגל אינו עומד בדרישות החוק.
במהלך 2020–2022, בחור בשם JJRIcks החל לנסוע ברכבים של "ווימו" תוך שהוא מתעד את הנסיעות, כולל כל הבעיות בנסיעה, ומעלה את התעוד לאינטרנט.
הבחור העלה לאינטרנט למעלה מחמישים סרטים לא ערוכים של נסיעות ללא נהג ביטחון, ברחבי פיניקס אריזונה ואלו מהווים מקור עשיר להבנת מצב הטכנולוגיה, נכון לשנת 2022.
"ווימו" מפעילה, בנוסף, צי אוטונומי של משאיות תובלה.
המודל העסקי של פעילות זו, חוזה מצב בו את רוב הנסיעות בין הערים הגדולות בארצות הברית, תעשינה משאיות ענק אוטונומיות, ללא נהגים ונהגים אנושיים, יהיו ברכב – רק בקטע הקצר שבין חניוני הענק שמחוץ לערים ועד למרכז הלוגיסטי או, לנקודת החלוקה עצמה.
NBC News פרסמו כתבה על הנושא באפריל 2022.
לפי מכון "וורדס למודיעין" (Ward Intelligence), לחברה יש הסכמים עם אחת היצרניות הגדולות בארצות הברית, כולל Daimler, המחזיקה למעלה מ-40% משוק המשאיות בארצות הברית.
ב-7 ביוני 2022, החברה פרסמה כי השלימה הסכם שיתוף פעולה עם Uber Freight.
חברת UBER Freight מספקת אפליקציה המאפשרת "לחבר" בין נהגים, משאיות, משלחים וקניינים ובהתאם, לכאורה, היא מאפשרת ללקוחותיה השונים להגדיל או לצמצם את צי המשאיות העומד לרשותם – בצורה דינמית ולפי צורכי השוק.
מודל כזה של Driver-as a Service הוא מודל עסקי חדשני והחברות מקוות שיהיה בכוחו לחולל עסקים, בצורה דומה למה ש Uber הצליחה לעשות עם מודל ה"מונית לפי קריאה".
ב-25.5.2023 החברה הכריזה על הסכם שת"פ רב שנתי עם חברת "אובר".
לפי הסכם זה, ניתן יהיה להזמין נסיעות ברכבים עצמאיים של חברת "ווימו", מתוך האפליקציה של "אובר" ברחבי העיר פניקס, באריזונה שבארצות הברית של אמריקה.
ב-04.08.2023 החברה הכריזה על הרחבת השירות לעיר אוסטין שבטקסס, ארצות הברית.
זו העיר הרביעית אליה החברה נכנסת (אחרי פניקס, סן פרנסיסקו ולוס אנג'לס).
במהלך סוף יולי 2023, החברה פרסמה אנליזה מקיפה לגבי מיליון המיילים הראשונים שרכבי החברה נסעו – כאשר ברכב יש רק נוסעים.
לפי החברה, בכל הנסועה המדוברת היו רק שתי תאונות ועוד 18 מקרים של "רכב נוגע ברכב או החפץ זר אחר" בתרחישים של חנייה, נסיעה לאחור של הרכב הפוגע וכדומה, רובם כאשר הרכב של "ווימו" נמצא בעמידה.
בכל הנסועה המדוברת – לא היו נפגעים, לא היו תאונות בצמתים ולא הייתה אף תאונה שבה מעורבים "משתמשי דרך פגיעים" כמו אופניים, אופנועים, קורקינטים, הולכי רגל או אנשים מוגבלים.
נתון זה מלמד שכבר בינואר 2023 – הרכב של "ווימו" צפוי להביא לצמצום הנפגעים בתאונות דרכים, בהשוואה לרכבים שבני אדם נוהגים בהם.
ביולי 2024, חברת אלפהבית, חברת האם של "גוגל" הודיעה על השקעה נוספת של חמישה מיליארד דולר ב"ווימו".
בנובמבר 2024, למעלה מ-20% מהנסיעות באמצעות "מונית לפי קריאה", בסן-פרנסיסקו, היו באמצעות מונית עצמאית של "ווימו".
מקובל להניח שנתח שוק של 16%-18% זו "נקודת מפנה".
"ווימו" גם עקפו את הנתח היחסי של חברת "ליפט" (באזור סן פרנסיסקו).
ב-24 באפריל 2025, חברת "ווימו" הודיעה לציבור כי היא מבצעת 250,000 נסיעות תמורת תשלום - מדי שבוע (בערך מיליון בחודש).
קרוז של חברת ג'נרל מוטורס
חברת ג'נרל מוטורס בשנת 2022, קיבלה היתר לנסיעות, בזמנים מסוימים, באזורים מסוימים, בסן פרנסיסקו.
החברה מתכננת לפתח ולהפעיל, החל משנת 2023, סוג של מיניבוס ללא הגה ודוושות במסגרת פרויקט שנקרא Cruise Origin.
תמונה של תחילת הניסויים עם שברולט-בולט (הדגם שנוסע כיום – נראה שונה)
בספטמבר 2022, החברה הגישה בקשה לפרישה של 5000 רכבי Origin בערי ארצות הברית ואולם עיריית סן פרנסיסקו על מוסדותיה השונים, הגישה המלצה שלא לאשר את הבקשה.
הסיבה העיקרית להתנגדות העירייה – היעדר הגה ודוושות עלול לעכב מאוד תהליכי חילוץ כלי רכב ש"סותמים" את רחובות העיר כאשר הרכב עובר למצב מינימים סיכון – שבדרך כלל, מתבטא בעצירה באמצע הכביש.
בסוף נובמבר 2022, החברה קיבלה היתר לנסוע עם רכבי ה"רובוטקסי" שלה, בסן פרנסיסקו, ללא נהג ביטחון, כולל לצורכי הובלת נוסעים תמורת תשלום – 24 שעות ביממה ובכל ימות השבוע (לעומת ההיתר שהיה לה עד אז, שהתיר נסיעות רק החל מ-10 בלילה ועד לפני שש בבוקר).
במאי 2023, החברה הודיעה שהיא מגדילה את צי המכוניות שלה, בסן פרנסיסקו, ל-200 רכבי "רובוטקסי".
במקביל, מתרבות התלונות על מצבים בהם הרכבים מפריעים לתנועה של רכבי חירום ובפרט, רכבי כיבוי אש.
ברביעי לאוגוסט 2023, החברה הכריזה על כוונתה להתחיל נסיעות עם רכב עצמאי בלוס אנג'לס, מדינת קליפורניה, ארצות הברית של אמריקה.
באותו שבוע, החברה הכריזה גם על תחילת נסיעות צפויה באטלנטה.
בסה"כ, החברה עברה מנסיעות בעיר אחת (סן פרנסיסקו) לשמונה ערים במקביל (סן פרנסיסקו, לוס אנג'לס, נשוויל, מיאמי, דאלאס, יוסטון, פניקס ואטלנטה) – תוך פחות משנה.
הישג זה בולט במיוחד על רקע קריסתן הכלכלית של חלק גדול מהחברות שעוסקות ברכבים אוטונומיים.
בתחילת דצמבר 2024, חברת ג'נרל מוטורס הודיעה שהיא סוגרת את פעילותה בתחום הרכב העצמאי כ"מונית לפי קריאה" והיא עוברת לעסוק "רק" במערכות עזר מתקדמות לנהיגה.
Baidu היא חברה סינית שבין השאר, מפתחת רכב אוטונומי.
היא אחת מהחברות היחידות בעולם, נכון לאפריל 2022 – שקיבלו היתר לנסיעה על דרכים ציבוריות, ללא נהג ביטחון, בעיר בייג'ינג שבסין.
ביולי 2024, החברה הודיעה על "קפיצה בביקוש" לשירות של ה"רובוטקסי" שלה ועל כוונתה להגדיל את צי הרכבים שלה, בעיר אחת, מ-500 ל-1000.
בספטמבר 2025, החברה הודיעה על הסכם הפעלה בסינגפור.
בפרסום אין התייחסות לנושא נהג ביטחון
מובילאיי היא חברה ישראלית שהחלה את דרכה כיצרנית "מערכות מתקדמות לעזרה בנהיגה" (ADAS).
החברה נוסדה בשנת 1999 על ידי פרופסור אמנון שעשוע מהאוניברסיטה העברית.
החברה מפתחת רכב אוטונומי בגישה שונה מחברות אחרות.
בין השאר, על רקע העובדה שקשה מאוד וכנראה, לא ניתן להוכיח את בטיחות הרכב על בסיס ניסיון מצטבר, בתקופת זמן מעשית – החברה פיתחה מגוון אמצעים וגישות שעשויים לאפשר לה להיות בין החברות היחידות בעולם שיוכלו להגיע לרמת בטיחות נאותה.
מסיבות אלה ואחרות, מומחים שונים מעריכים שבהחלט אפשר שלטווח הזמן הארוך – מובילאיי תהיה חברה מובילה גלובלית בעולם התוכן של כלי רכב אוטונומיים.
בשנת 2017, החברה נמכרה לחברת אינטל.
בתחילת אפריל 2022, חברת מובילאיי פרסמה סרט לא ערוך של 40 דקות נסיעה, בלילה, ברחובות ירושלים, בתצורת "רובוטקסי", כולל החליפה המלאה של חיישנים ותצורת היתירות בין מערכת הנהיגה האוטומטית לפי מצלמות לבין המערכת לפי הלידארים והמכ"ם.
מכיוון שמערכות החברה מותקנות בלמעלה ממאה מיליון כלי רכב בעולם, החברה מצליחה להיות רווחית מצד אחד ולאסוף נתונים לגבי הנהיגה, מצד שני – כל זאת במקביל ליצירה ותחזוק של בסיס נתונים גלובלי, של מפות ברזולוציה גבוהה.
נכון למאי 2022, החברה מיפתה את הרוב הגדול של ארצות הברית, את הרוב הגדול של אירופה וחלק גדול מסין.
תשתית המיפוי הזו תאפשר למערכת הנהיגה האוטומטית של החברה "להבין" את סביבת הנהיגה בכל מקום חדש אליו החברה תחליט להיכנס.
תשתית המיפוי, גם היא, מהווה מקור הכנסה לחברה – מכיוון שהיא מאפשרת מכירה של "ממצאים" כמו בורות בכבישים, עמודי חשמל שנפלו, שלטים שנהרסו וכדומה – לרשויות המקומיות.
ב-27.10.2022, החברה יצאה להנפקה ציבורית מחודשת.
בתחילת תהליך ההנפקה, "דובר" על שווי חברה של כחמישים מיליארד דולר.
לבסוף, ההנפקה בוצעה לפי שווי חברה של כ-16 מיליארד דולר.
ביום ההנפקה ערך המניה עלה בלמעלה מ-30%, נתון מאוד חיובי שנתפס כהצלחה משמעותית, בעיקר, על רקע ירידות שווי של כ-90%, של רוב החברות שמנסות לפתח רכב אוטונומי ברחבי העולם.
במאי 2023, החברה הודיעה כי חתמה על הסכם עם חברת "פורשה" ולפי ההסכם, מכלול הסנסורים של החברה (11 מצלמות ו-5 מכ"מים בתצורת Supervision), יותקן בדגמים העתידיים של חברת פורשה כמערכת עזר לסיוע לנהג (ADAS).
בספטמבר 2023, על פי הודעות החברה, המודל העסקי שלה עודכן והיא תתרכז במכרית מערכות עזר מתקדמות לנהג (ADAS) ומערכות נהיגה אוטומטיות (ADS) למגוון גדול של יצרנים – כאשר מובילאיי עצמה לא תהיה יצרנית הרכב וגם לא החברה המפעילה.
החברה הגדירה כמה רמות של "מערכת נהיגה אוטומטית" – Supervision, chauffeur, Drive כאשר כל חבילה כזו נבדלת מהאחרות ב"סל" החיישנים, ביכולת החישוב וברמת הנהיגה האוטומטית שהחברה מתחייבת אליה.
לפי פרסומי החברה, היא חתמה על הסכמים להיות הספקית של ה-ADS ברכבי פורשה, דגמים מסוימים של פולקסוואגן, זיקר וסוגי רכב נוספים.
בתחילת ינואר 2024, החברה הורידה את תחזית המכירות שלה.
לדברי החברה, תחזית זו נובעת מהצטברות מלאים אצל הלקוחות.
מצב זה הוביל לירידה של כ-30% בערך המניה של החברה, בבת אחת.
BYD Auto (בקיצור BYD, בסינית: 比亚迪汽车), חברת בת של BYD Co Ltd, היא יצרנית רכב סינית, שנוסדה בשנת 2003. החברה מייצרת כלי רכב, אוטובוסים, אופניים חשמליים, מלגזות, סוללות ומשאיות.
בשנת 2016 BYD Auto הפכה לחברה השלישית בגודלה בייצור כלי רכב נטענים (Plug In).
החברה מפתחת רכב אוטונומי בתצורת "רובוטקסי" כבר למעלה מחמש שנים ומתכוונת לצאת איתו לשוק במהלך 2023. במהלך 2022, החברה החלה לשווק את רכביה הרגילים, בישראל.
חברת דידי היא חברת ענק סינית שמחזיקה חלק גדול משוק שירותי הרכב בסין ובחלקים רבים נוספים בעולם.
החברה נותנת שירותי "מוניות לפי קריאה", השכרת רכב, שירותי נהיגה מקצועית, ליסינג, תדלוק והטענה לרכבים ועוד.
החל מ-2016, החברה משקיעה בתחום הרכבים האוטונומיים, בדגש ל"רובוטקסי".
באפריל 2022, החברה פרסמה שהחליטה להיכנס, בנוסף, גם לשוק המשאיות האוטונומיות.
החברה מפעילה כלי רכב אוטונומיים, על דרכים ציבוריות, בישראל החל מ-2019 (כשלוש שנים, נכון ל-2022), עם נהג ביטחון ברכב.
מכיוון שמטה החברה, עד אפריל 2022, ישב במוסקבה שברוסיה, המשך התוכנית לא לגמרי ברור, על רקע הפלישה הרוסית לאוקראינה ומשטר הסנקציות העולמי שהופעל בהמשך לפלישה.
חברת רכב וותיקה המוכרת כיצרנית של כלי רכב איכותיים.
החברה נוסדה בשנת 1926 על בסיס מיזוג חברות שהיו קיימות קודם לכך.
במאי 2022, החברה הודיעה כי ברכבי היוקרה שלה תשולב "מערכת נהיגה אוטומטית" ברמה 3 של SAE, כלומר, במרחב הפעלה מסוים – נהג הרכב לא צריך להשגיח על הנסיעה אלא שהוא יכול לעבוד או לשחק במקביל, בלי צורך להסתכל על הדרך או "להשגיח" על הרכב.
ב-17.12.2024, החברה הודיעה שהמערכת שלה מאפשרת נהיגה עצמאית במהירות של עד 95 קמ"ש.
זו ככל הנראה המערכת היחידה בעולם, ברמה 3 – המאפשרת את מהירות הנסיעה הגבוהה ביותר, במצב של נהיגה עצמאית.
במהלך יולי 2023, החברה הודיעה כי ברכבי היוקרה שלה תשולב "מערכת נהיגה אוטומטית" ברמה 3 של SAE, כלומר, במרחב הפעלה מסוים – נהג הרכב לא צריך להשגיח על הנסיעה אלא שהוא יכול לעבוד או לשחק במקביל, בלי צורך להסתכל על הדרך או "להשגיח" על הרכב.
ע"פ פרסומי החברה התכונה הזו תופץ לציבור הרחב החל מסוף 2023 או תחילת 2024 והיא תוגבל לדרכים בין עירוניות מסוימות בלבד.
ע"פ הצהרת החברה, היא תהיה הראשונה לאשר נסיעה במצב שבו "מערכת הנהיגה העצמאית" מוצמדת, במהירות של עד 130 קמ"ש.
בסוף ספטמבר 2023, החברה קיבלה את אישור הרגולטור הגרמני לעבור לייצור המוני של הרכב עם "מערכת הנהיגה האוטומטית" ולפי פרסומיה, הרכב יהיה זמין ללקוחות קצה החל מסוף 2023.
חברה אמריקאית, שנוסדה ב-2016. החברה נתמכת על ידי חברת פורד וחברת פולקסוואגן ופועלת מפיטסבורג, פנסילבניה.
החל מ-2022, החברה בוחנת את הרכבים שלה בערים אוסטין ומיאמי, בארצות הברית.
החל מסוף מאי 2022, החברה החלה בניסויים ללא נהג ביטחון בערים אלו.
החל מספטמבר 2022, חברת Lyft מציעה אפשרות להזמין כלי רכב אוטונומיים ישירות מתוך האפליקציה הרגילה שלה, בעיר אוסטין, בטקסס.
כלי רכב אלה מופעלים עם נהג ביטחון ואיש טכני.
ב-27.10.2022, בעלי החברה, החברות פורד ופולקסוואגן הודיעו על הפסקת פעילות החברה.
Aptiv (כולל שת"פ עם Motional והיונדאי)
ב-17 בנובמבר 2022, החברות הכריזו שבכוונתם לפתוח שירות הסעה לפי קריאה, באמצעות האפליקציה של חברת LYFT בעיר לוס אנג'לס.
ההיגיון העסקי של מהלך כזה הוא חדשני, מכיוון שבראיית הלקוח, הוא יכול להזמין רכב "רגיל", עם נהג אנושי – או רכב עצמאי.
רשת הלקוחות של LYFT לכן, מאפשרת לכייל את הצרכים של הלקוחות האמתיים ולהבין לאן כדאי לקחת את היכולות העצמאיות.
רכב הבסיס שישמש את המיזם הוא איוניק 5 של חברת היונדאי.
במאי 2024, החברה הודיעה שהיא דוחה בשנתיים את השקת ה"רובוטקסי" שלה – כדי להתמקד במחקר ופיתוח.
מכונית אוטונומית הנמצאת בשלבי הוכחת יכולת, בראשית 2017, היא נאוויה של חברת INDUCT, המשמשת כמכונית היסעים במתחמים מוגדרים כגון קמפוסים.
זו מכונית חשמלית, מהירותה כ-20 קמ"ש, היא יכולה לשאת עד 8 נוסעים בו-זמנית והיא מתנייעת על הכביש ללא צורך בתשתיות והתאמות מיוחדות.
יעד הנסיעה והמסלול נקבעים באמצעות הטלפון.
במהלך שנת 2021, בוצעו נסיעות הדגמה, ניסוי, במיתחם התפעולי של בית חולים שיבא.
ב-25.1.2023 חברת נאוויה פנתה לבית המשפט בבקשה להגנה מנושים.
נכון למרץ 2023, עדיין לא הובהרה דרכה של החברה.
חברה שנוסדה בשנת 2016 והיא מפתחת כלי רכב אוטונומיים.
החברה הפעילה ניסויים, כולל ללא נהג ביטחון, במדינת קליפורניה ואולם אחרי זמן קצר – רישיונה בוטל על רקע תאונת פגיעה בתשתית של הפרדה בין נתיבים מתפצלים.
לחברה, לפי פרסומים שונים, יש היתר להפעיל שרות מוניות "רובוטקסי" בסין, החל מאפריל 2022.בתחילת אוקטובר 2022, החברה הודיעה על שיתוף פעולה עם חברת SAIC לייצור "רובוטוקסי" מטיפוס חדש.
החברות, ככל הנראה, מכוונות לשוק הסיני בכלל ולשנחאי בפרט.
ברביעי לאוגוסט 2023, החברה הודיעה על מיזם משותף עם חברת טויוטה לייצור רכבים ברמה 4..
במהלך הרבעון השלישי של 2025, החברה הודיעה שקיבלה רישיון הפעלה ל"רובוטקסי" בדובאי, כמו גם הסכם הפעלה בסינגפור.
בשני המקרים, אין התייחסות לנושא נהג ביטחון.
חברה שנוסדה בשנת 2014. החברה מפתחת "רובוטקסי" ללא הגה ודוושות, דומה ל-Cruise Origin.
במהלך 2022 החברה פרסמה תעוד של ניסויי תנאי סביבה – כולל נסיעות בגשם ובתנאי דרך קשים.
במהלך יוני 2023, החברה הכריזה על תחילת נסיעות עם רכב עצמאי מתוצרתה, ללא הגה או דוושות, בלאס ווגאס, מדינת נבדה בארצות הברית., במהלך ספטמבר 2025, החברה החלה להפעיל קו קבוע, עם מספר תחנות מוגדר היטב, ברחוב המלונות, בלאס-וגאס, נבאדה.
אמאזון היא אחת מהחברות הגדולות בעולם במונחי שווי, מעל טריליון דולר (נכון לאוקטובר 2022).
החברה רכשה במהלך השנים, למעלה מ-500,000 רובוטים, רובם, רובוטים לטובת הנגשת פריטים לבני אדם בתוך מרלו"גים (מרכזים לוגיסטיים).
בכל נקודת זמן, החברה מפעילה מעל 200,000 רובוטים כאלה.
החברה משקיעה במגוון פתרונות הקשורים לשינוע סחורה אל הלקוחות שמזמינים את הסחורה דרך האינטרנט בצורה מקוונת.
בין השאר, החברה משקיעה בכמה יצרניות רכב חשמלי ובתחום הרכבים האוטונומיים הקטנים, לטובת שינוע סחורה.
החברה היא משקיע עיקרי של ZOOX.
באוקטובר 2022, החברה הודיעה שהיא סוגרת את פעילות הרובוטים הקטנים למשלוחים.
באוגוסט 2022, החברה הודיעה שיש לה פרויקט לפיתוח והצטיידות ברובוט אוטונומי המיועד לעבוד בתוך מרלו"גים.
טסלה היא חברה שנוסדה בשנת 2003 ועוסקת בייצור מכוניות חשמליות.
החברה מפתחת מערכת מתקדמת לסיוע בנהיגה (רמה 2 לפי SAE), כפי שהצהירה על כך במסמכי ההגשה לרשויות ההסדרה בארצות הברית.
החברה דוגלת בכך שניתן להגיע למערכת ברמה 4 (כלומר, ללא צורך בנהג ביטחון) בהסתמך על מצלמות בלבד או צירוף של מצלמות ומכ"ם.
במהלך הפיתוח, הופיעו נושאים שונים שהיוו ומהווים אתגרים קשים שעלולים להאפיל על היכולת לעבור למערכת ברמה 4 ובכללם, נטייה של הרכבים לעשות תאונות בשיעור גבוה, כאשר יש רכבי ביטחון במרחב ההפעלה.
מכיוון שהמכוניות מצלמות, כל הזמן, את המרחב שסביב לרכב, 360 מעלות, אפשר למצוא ביו טיוב, תעוד נרחב של מצבים מיוחדים בהם הרכב היה מעורב.
יש גם לא מעט משתמשים שמבצעים השוואות בין רכבי טסלה לרכבים של חברות אחרות ומעלים את הסרטים ליו-טיוב.
נכון למאי 2022, המערכת של החברה עדיין מחייבת השגחה רצופה של הנהג ומדי פעם, יש צורך להתערב בהחלטות שלה.
העובדה שהרכבים של החברה מצוידים במערכת, מאפשרת לחברה לאסוף נתונים בצורה מסיבית, וללמד את הרכבים כך שהם ישתפרו כל הזמן.
במובן זה, החברה הצליחה לשים על המגרש מודל שמאפשר לה להרוויח ממכירת מכוניות ובמקביל, להשתמש בנהגים – הלקוחות היו למעשה נסיינים עבור החברה.
במסגרת פרסומים בערוצי "יו טיוב", באוקטובר 2022, הסתבר שכ 50% מהנסיעות עם "טייס אוטומטי" מוצמד – כוללות ניתוקים שלהן מחשש של הנהג האנושי לתאונה.
כ-50% מהניתוקים נובעים מכך שהרכב "מחליט" לא נכון – למשל, מנסה להיכנס לנתיב נגד כוון התנועה, בצמתים וכיצא באלו.
נגד החברה מתנהלת חקירה של ה-NHTSA, בחשד להטעיית הלקוחות ולפיה כינוי מערכת הנהיגה העצמאית Full Self Driving – במקביל להגדרתה כלפי הרגולטור כ-Level 2, על פי סווג SAE, כלומר, מערכת עזר לנהיגה שמחייבת תשומת לב קבועה של הנהג – מהווה הטעייה של הציבור.
ב-27.10.2022, נודע כי מתנהל הליך פלילי נגד החברה, בנוסף לחקירת ה-NHTSA.
ב 22.6.2025, טסלה החלה במתן שירותי הסעה לפי קריאה (רובוטקסי), באוסטין, טקסס.
הרכבים מנוטרים ממרכז בקרה/ שליטה/ תמיכה וליד כיסא הנהג יושב מנטר אנושי.
החל מה 28.6.2025, החברה הדגימה נסיעה אוטונומית מלאה, בלי מנטר אנושי ברכב (כלומר, רכב ריק לחלוטין), ממפעל הייצור אל ביתו של לקוח שקנה רכב טסלה.
לא ברור אם הרכב מנוטר מרחוק ו/או באמצעות רכב מאויש מלווה - אבל, טכנית, הרכב עצמו - נסע נסיעה של כחצי שעה ממפעל הייצור אל ביתו של הלקוח באופן עצמאי לגמרי, בדרכים ציבוריות.
תחילת הנסיעות באוסטין, זו הפעם הראשונה שבה החברה הגדירה את מערכת הנהיגה העצמאית שלה כמערכת בסווג 3-5 לפי SAE ובהתאם חלה עליה חובת הדיווח על תאונות.
נכון ל-22.9.2025 החברה דיווחה כבר על שלוש תאונות (ללא נפגעים).
בהתחשב בכמות הקטנה של הרכבים ובנסועה המצומצמת, שיעור התאונות המדובר מעורר תמיהה.
בינואר 2026, אילון מאסק הודיע שהחברה לא תעמוד ביעד של שירות "רובוטקסי" ללא נהג ביטחון החל מה 1.1.2026 ויידרשו להם עוד כ 10 מיליארד מייל נסועה עצמאית, כדי לאפשר נסיעה עצמאית ללא פיקוח.
חברה סינית ששייכת לתאגיד SAIC.
החברה מפעילה "רובוטקסי" הן בארצות הברית והן בסין ואולם אין פרטים רבים על החברה.
לפי סרטים שהחברה הפיצה, לחברה יש יכולות יוצאות דופן להתנייד בתוך שכונות עמוסות אנשים, אופניים ומשתמשי דרך נוספים.
לטענת החברה, נכון למאי 2022, יש כבר למעלה מ-1000 רכבי "רובוטקסי" הפועלים בסין והקימה קווי ייצור מתאימים לתמיכה בהמשך הפצתם במספרים גדלים.
חברת צרפתית המתמקדת בפיתוח וייצור "מיניבוסים עצמאיים".
החברה עשתה הדגמות ברחבי העולם ואולם, ככל הידוע, היא אינה נחשבת כחברה בקו הראשון של הטכנולוגיה.
חברה הממוקמת במישיגן ומכוונת את עצמה לספק שירותי הסעות המבוססים על כלי רכב של טויוטה.
בסםטמבר 2025, החברה הכריזה על שיתוף פעולה עם החברות "אובר" ו"ליפט" לשילוב שירותי נסיעה לפי קריאה באטלנטה.
חברה שנוסדה ב-2017, על ידי יוצאי גוגל-ווימו, טסלה ואובר.
בדומה לחברות אחרות, החברה מתמקדת בפיתוח "מערכת לנהיגה אוטומטית".
לפי פרסומי החברה, בכוונתה להתחיל ניסויים עם משאיות עצמאיות, ללא נהג ביטחון, ברחבי ארצות הברית, במהלך 2023. החברה מבצעת כבר ניסויים עם משאיות עצמאיות, כמו גם "וואנים" עצמאיים, מזה זמן רב.
לפי מכון "וורדס למודיעין" (Ward Intelligence), לחברה יש הסכמים עם אחת היצרניות הגדולות בארצות הברית, Paccar, המחזיקה כ-45% משוק המשאיות בארצות הברית.
בסוף מאי 2024, החברה הציגה את הפתרון שלה, של מערכת נהיגה עצמאית, משולבת במשאיות של חברת וולוו.
לפי הפרסום, מדובר במערכת מסחרית מוכנה (ולא באב טיפוס).
ב-7.1.2025 החברה הודיעה שחתמה על הסכם ארוך טווח עם החברות NVIDIA וקונטיננטל.
הדווח הביא לעלייה חדה בערך המנייה של החברה.
בתחילת מאי 2025, החברה הודיעה שהיא נוסעת מזה זמן, עם משאיות כבדות, בקו הובלה בין יוסטון לדאלאס במדינת טקסס שבארצות הברית.
לפי הודעת החברה, היא ביצעה כבר למעלה מ-1200 מייל נסיעה עצמאית ללא נהג ביטחון.
החברה הודיעה גם שהיא מתכננת להרחיב את תפרוסת הקווים לאל פאסו, פיניקס ומקומות נוספים.
אם ההודעה נכונה - הרי שזו "הפעם הראשונה בהיסטוריה" שבה יש קו של משאיות עצמאיות, בדרכים ציבוריות - בסוג המשאית שמשויך לפלח הרכבים הכי כבדים שיש (משאית בסווג 8 - מעל 30 טון).
חברה אמריקאית המתמקדת בפיתוח "מערכת נהיגה אוטומטית", מודולרית שמכוונת למשאיות גדולות.
החברה נסחרת ב-Nasdaq ונכון למאי 2022 היא שווה קרוב ל-700 מיליון דולר.
במהלך השנה שמסתיימת באוקטובר 2022, ככל הנראה, בין השאר, על רקע המלחמה באוקראינה, הירידה בביקושים, עליית האינפלציה ומגמות גלובליות נוספות, ערך המניה של החברה ירד ב-97%.
ב-04.03.2023 החברה הודיעה שהיא מפטרת 75% מכוח העבודה שלה, מחפשת להימכר ועומדת בפני סכנה של "הנזלת נכסי החברה".
ב-27 במאי 2023, לפי אתר Techcrunch, החברה נמכרת לחברה שעוסקת בסימולציות של רכבים אוטונומיים, בעסקה שמייחסת לחברה הנרכשת שווי של 71 מיליון דולר.
חברה שוודית שנוסדה ב-2016. החברה מתמקדת בפיתוח משאיות אוטונומיות ייעודיות.
במרץ 2022, חברת מארסק הכריזה על קניית 300 משאיות מ-Einride.
במסגרת ראיון ארוך של מייסד החברה, ב-22.11.2022, הוא מתאר את תוכניות החברה, הניסויים באירופה ובארצות הברית והאופן שבו הוא מתכנן להיכנס לשוק, תוך הדגשת המעבר להנעה חשמלית כשלב לקראת המעבר לאוטונומיות.
לחברה יש דגמי משאיות שהן בכלל בלי תא נהג (מה שלא מאפשר נסיעות עם נהג ביטחון בתוך הרכב).
בשישי לאוגוסט 2023, החברה הכריזה על חתימת הסכם הבנות (MOU) עם איחוד האמירויות הערביות.
ע"פ ההסכם, החברה תפעיל 2000 משאיות חשמליות ו-200 משאיות חשמליות אוטונומיות באזור המפרץ הפרסי.
בהנחה שההסכם אמנם יתממש, ככל הידוע, זה הפרויקט הגדול ביותר בעולם, נכון ל-2023, בתחום הרכבים האוטונומיים.
בראשון ליוני 2024, החברה הודיעה כי תפעיל צי של 150 משאיות בארצות הברית.
בתחילת אוקטובר 2025, החברה הכריזה על סבב גיוס השקעה נוסף, לפי שווי של למעלה ממיליארד דולר.
בנוסף, החברה ביצעה, ככל הנראה, בפעם הראשונה בהיסטוריה, נסיעה שכללה מעבר בין מדינות שונות באירופה, שוודיה לנורווגיה, עם רכב עצמאי.
המקורות השונים מהללים במיוחד את האינטגרציה עם רשויות המס והמכס במעבר בין שוודיה לנורווגיה - בלי להידרש למעורבות של נהג אנושי.
החברה נוסדה ב-2016, על ידי יוצאי אוניברסיטת סטנפורד.
החברה מבצעת ניסויים בארצות הברית, אירופה וסין.
נקודת העבודה של החברה ממוקדת במשאיות לטווח ארוך, כולל הדגמת נסיעות "מחוף לחוף", בארצות הברית.
החברה עוסקת בפיתוח משאיות אוטונומיות – הן כמערכת נהיגה אוטומטית המיועדת למשאיות קיימות והן, במטרה לייצר משאיות ייעודיות (הייצור העצמי מתוכנן, נכון ל-2022, לשנת 2025).
החברה ביצעה כבר נסיעות ארוכות מאוד – כולל, בארצות הברית וכולל ללא נהג ביטחון, על דרכים ציבוריות.
נכון ליוני 2022, החברה נסחרת בבורסת Nasdaq בשווי של כשני מיליארד דולר.
לפי דיווחים שונים, לחברה יש הסכם עם יצרנית המשאיות Navistar המהווה כ-12% משוק המשאיות בארצות הברית.
בדומה לרוב החברות האחרות בתחום, ערך המנייה ירד ב-85% במהלך השנה שמסתיימת באוקטובר 2022. במהלך נובמבר 2022 – החברה פיטרה את המנכ"ל שלה בטענה שהעביר מידע מסחרי לסין, מעט שבועות אחר כך, המנכ"ל, שהיו לו זכויות הצבעה עודפות – פיטר את הבורד וחזר לנהל את החברה.
במאי 2023, החברה קיבלה מכתב אזהרה לקראת מחיקה מהבורסה.
בסוף 2019, חברת וולוו הקימה פעילות ייעודית לקידום פתרונות לרכבים עצמאיים כבדים.
ככל הידוע, הפעילות ממוקדת בקווים קבועים של רכבים כבדים ליישומים כמו מיכרות, קווים קבועים של משאיות כבדות וכדומה.
ב-2023, החברה פתחה פעילות בטקסס ארצות הברית, החברה בבעלות חברת ג'ילי הסינית.
בסוף מאי 2024, החברה הציגה משאית עם מערכת נהיגה עצמאית של חברת ארורה, לפי הפרסום, מדובר במערכת מסחרית מוכנה (ולא באב טיפוס).
ב 28 באוקטובר 2025, החברה הדגימה נסיעה עם מערכת נהיגה עצמאית של חברת Waabi.
חברה סינית, נוסדה ב-2016 בשנחאי, סין.
החברה ממוקדת בפיתוח וייצור כלי רכב חשמליים ויש לה כבר עשרה סוגי רכב מתוצרתה.
לפי פרסומי החברה, במהלך 2022–2023 היא מתחילה לשווק רכב אוטונומי המבוסס על מערכת הנהיגה האוטומטית של "מובילאיי" הישראלית.
NIO מאפשרת החלפה רובוטית של הבטריה בנוסף לשיטת הטעינה המסורתית.
לטענת החברה, לדגמי היוקרה החדשים שלה יש יכולת לנסוע למעלה מ-1000 ק"מ על טעינה בודדת ואם זה נכון, מדובר בהישג חסר תקדים שביחד עם יכולת החלפת הבטריות ויכולת הטעינה – נותן מענה ייחודי ל"חרדת הטווח" שהיא אחד האתגרים של הרכבים החשמליים.
החברה מייצרת דגמי יוקרה שפרשנים רבים חושבים שיוכלו להתחרות ב"בי אמ וו" ו"מרצדס".
חברת "מובילאיי" הישראלית מתכננת להתחיל ניסויים, ללא נהג ביטחון, עם "רובוטקסי" ברמה 4 (לפי סוג SAE), של חברת NIO, בישראל ובמהלך 2022, החברה הדגימה כבר נסיעות כאלה, עם נהג ביטחון, בירושלים, ישראל.
זיקר היא חברה סינית בבעלות קונצרן ג'ילי.
החברה מייצרת רכבים חשמליים, יוקרתיים.
החברה משלבת ברכבים שלה את מערכת הנהיגה העצמאית של מובילאיי הישראלית.
בשלוש עשרה לפברואר 2023, החברה גייסה 750 מיליון דולר לפי שווי חברה של 13 מיליארד דולר.
חברה בריטית לטכנולוגיות נהיגה אוטונומית, המתמקדת בפיתוח מערכות לרכב אוטונומי באמצעות למידת עומק מקצה־לקצה.
החברה נוסדה בשנת 2017 על ידי חוקרים מאוניברסיטת קיימברידג'.
הגישה של Wayve מוותרת על שימוש במפות תלת־ממד מפורטות ובחוקים מתוכנתים מראש, ומעדיפה "נהג בינה מלאכותית" לומד, המבוסס על נתוני מצלמות וניסיון נהיגה.
הסטארט־אפ, שמשרדיו הראשיים בלונדון, זכה לתשומת לב והשקעות משמעותיות בזכות שיטתו המבוססת על ראייה ממוחשבת, וגייס עד כה מעל 1.3 מיליארד דולר ממשקיעים בהם SoftBank, Microsoft, Nvidia ואחרים (לפי אתר החברה בוויקיפדיה, בספטמבר 2025).
החברה נוסדה ב-2016. החברה ממוקדת ברכבים לשינוע משלוחים כמו מזון (הזמנות מה"סופרמרקט המקומי") ותרופות.
מיקוד זה מאפשר "מרחב הפעלה" מצומצם שעוזר מאוד לגדר את הסיכונים, הרכב נוסע לאט יחסית, משקלו הכולל נמוך ובסה"כ, הסיכוי שלו להיות מעורב בתאונה קשה נמוך בהרבה, בהשוואה לרכבים שמיועדים לנסוע במהירות גבוהה.
ל-Nuro יש התרים להפעיל שירותי משלוחים בכמה וכמה מדינות ברחבי ארצות הברית.
עד 2022, החברה גייסה מעל מיליארד דולר.
במהלך 2022, החברה הכריזה על סוג רכב חדש שבכוונתה לשלב בצי הרכבים שלה.
במהלך 2022, כמו חברות אחרות, החברה פרסמה סרטון ארוך הנוגע "להיגיון" של פיתוח היכולת לנסוע באופן עצמאי, ככל הנראה, במסגרת צעדים לעידוד היכולת של הציבור הרחב לבטוח בטכנולוגיות אלו.
ביולי 2025, החברות אובר, לוסיד ונורו הכריזו על שיתוף פעולה להפעלת רכבים עצמאיים.
ב-18.11.2022 – יצאה סדרה של כתבות ומאמרים שמתארים את הקמת החברה – כחברה ייעודית לפיתוח "מערכת נהיגה עצמאית" למשאיות.
החברה הצליחה לגייס משאבים בתקופה שבה השווי של רוב החברות הטכנולוגיות יורד ושווין של חברות הרכבים האוטונומיים יורד ל-3%-30% מהשווי שלהן לפני כשנה (נכון לנובמבר 2022).
פרופסור Raquel Urtasun מאוניברסיטת טורונטו, היא היזמת ומנכ"לית החברה, יש לה מאות רבות של פרסומים בנושא ורשתות נוריונים שהיא פיתחה, במשך שנים רבות, היו הרשתות המובילות בתחום.
בפברואר 2025, החברה פרסמה שחתמה על הסכם עם חברת "וולוו" ולפיו היא תתחיל נסיעות עצמאיות עוד במהלך 2025.
ע"פ המאמר, במהלך 2025, גם Kodiak (שכבר מכרה ללקוחות קצה), גם Aurora וגם Wabbi יתחילו להפעיל נסיעות עצמאיות של משאיות, ללא נהג ביטחון, עוד במהלך 2025 ובמובן זה, לכאורה, שנת 2025 אמורה להיות "השנה שבה פרצו המשאיות העצמאיות".
ב 28.10.2025, החברה פרסמה שהשלימה אינטגרציה של "הנהג העצמאי" מתוצרתה למשאיות של חברת Volvo.
בסרט שהחברה פרסמה, נראית נסיעה של המשאית המדוברת - אבל עם נהג ביטחון.
חברת הזנק מקליפורניה, עם משרדים בטורונטו קנדה.
החברה מפתחת "מערכת נהיגה אוטומטית" למשאיות/ טנדרים קטנים.
לפי מאמר שהתפרסם בנובמבר 2022, החברה מתכוונת להפעיל קו של משאיות, בלי נהג ביטחון, בקנדה (אם כי המאמר כתוב בלשון עתיד).
במאי 2023 התפרסמה כתבה ולפיה החברה פעילה בצפון טקסס, ארצות הברית של אמריקה.
לפי פרסום של החברה מספטמבר 2025, היא חתמה על הסכם עם חברת "לובלואו", שהיא החברה הקימעונאית הגדולה ביותר בקנדה.
לפי הפרסום, גטיק תפעיל 20 משאיות עצמאיות באזור טורונטי רבתי, החל מסוף 2025.
לפי פרסום של החברה, ב 27.1.2026, היא מפעילה מזה זמן, משאיות לוגיסטיקה - בנהיגה עצמאית, ללא נהג ביטחון ויש לה הכנסות מובטחות בהיקף של 600 מיליון דולר .
חברה המתמחה בייצור יכולת לנסיעות ב"שיירה", כאשר המשאית הקדמית מאוישת ואילו האחרות נוסעות אחריה בצורה אוטונומית (כאילו היו קרונות רכבת).
במהלך פברואר 2023 החברה פיטרה רבים מעובדיה ונפוצו שמועות לפיהן היא עתידה להיסגר בעתיד הקרוב.
חברה אמריקאית הפועלת מאז שנת 2005. נקנתה על ידי חברת Daimler ב-2019. מתמחה במשאיות כבדות – מתוך כוונה לאפשר נסיעה אוטונומית בין "האבים בלבד" – כאשר את מקטעי הדרך אל ומהערים עצמן, יעשו עם נהגים אנושיים.
נכון לאוגוסט 2023, דיימלר היא יצרן המשאיות הגדול בעולם ושווי השוק שלה הוא מעל 27 מיליארד דולר.
החברה מתמחה במשאיות אוטונומיות – לטווחים ארוכים, מתוך כוונה לעשות שימוש ב"האבים", כאשר המשאיות נוסעות בין ה"האבים" ואילו מה"האבים" אל תוך הערים ובחזרה – יהיו מגוון של רכבים מאוישים שיעשו את הנסיעות-הובלות.
החברה נוסדה ב-2018 על ידי יוצאי גוגל-ווימו.
ב-17 באוגוסט 2023, החברה דיווחה שפתחה "האב" ראשון בג'ורג'יה, ארצות הברית של אמריקה.
ביולי 2024, החברה הכריזה על תחילת נסיעות עצמאיות, ללא נהג ביטחון, במסגרת שיתוף פעולה עם חברת "אטלס" שעוסקת ב"פראקינג".
במסגרת השרות, קודיאק מפעילה בטקסס משאיות להובלת חול בין אתרים של חברת "אטלס" במרחב שבו הנסיעות מתבצעות על דרכי עפר (ולא על כבישים ציבוריים עם תנועה רבה של רכבים בבעלות פרטית של אנשים מהציבור הרחב).
לפי פרסומים רבים, ב-24.1.2025, החברה סיפקה שתי משאיות ללקוח קצה.
למרות המספר הקטן - מסירת רכבים עצמאיים לבעלות של לקוח קצה היא אבן דרך היסטורית חשובה בגלל שרכבים כאלה, יקרים בהרבה ממשאית מקבילה שאינה מצוידת בחיישנים, יכולת מחשוב ויכולת הנהיגה העצמאית..
במהלך ספטמבר 2025, חברת KODIAK הפכה לחברה ציבורית הנסחרת ב NASDAQ.
חברה אמריקאית המפתחת כלי רכב אוטונומיים שתכליתם לנסוע בתוך "חניוני לילה", אזורים תפעוליים סגורים של משאיות.